Ջայ Քորթնի

Ջայ Ստեֆան Քորթնի (, ), ավստրալիացի դերասան։ Իր կարիերան՝ մինչև «Ջեք Ռիչեր» (2012) ֆիլմում Չարլիի կերպարը, սկսել է ֆիլմերում և հեռուստատեսությունում փոքր դերեր մարմնավորելով։ Հայտնի է դարձել «Լավ օր է, մահանալու համար» (2013), «Ես, Ֆրանկեյշտեյնը» (2014) և «Վտարում» (2016) ֆիլմերում նկարահանվելուց հետո։

«Սպարտակուս։ Արյուն և Ավազ» (2010) հեռուստասերիալում կատարել է Վարոյի դերը։ Դիվերգենտ (2014) մարտաֆիլմում կատարել է Էրիկի դերը, իսկ 2015 թվականին՝ դրա շարունակություն Ինսուրգենտ ֆիլմում։ Մարմնավորել է Քայլ Ռիզին Տերմինատոր։ Ջենիսիս ֆիլմում, 2016 թվականին DC Comics-ի Ինքնասպանների ջոկատ ֆիլմում կատարել է Կապիտան Բումերանգի դերը, իսկ 2021 թվականին՝ վերջինիս շարունակության՝ Ինքնասպանների ջոկատ ֆիլմում։

Մանկություն 
Քորթնին ծնվել է 1986 թվականի մարտի 15-ին Նոր Հարավային Ուելս նահանգի Սիդնեյ քաղաքում, մեծացել է Չերիբրուքում՝ Սիդնեյի արվարձանում։ Հայրը՝ Քրիստ, աշխատում էր նահանգի էլեկտրաէներգիայի ընկերությունում, իսկ մայրը՝ Քերենը, Գալստոն հանրակրթական դպրոցի ուսուցչուհի էր, որտեղ սովորում էին Քորթնին և իր ավագ քույրը։ Հաճախել է Չերիբրուքի տեխնոլոգիական ավագ դպրոցը, 2008-ին ավարտել է Ավստրալիայի կատարողական արվեստի արևմտյան ակադեմիան։

Կարիերա 

Քորթնին առաջին դերը ստացել է 2005 թվականին՝ «Տղաների քերականություն» կարճամետրաժ ֆիլմում, որտեղ նկարահանվում էին նաև Դենիել Ֆյուրիգելը և Ադամ Ջ. Յինդը։ 2008 թվականին նկարահանվել է Packed to the Rafters ավստրալիական սերիալում, հայտնի «Բոլոր սրբերը»-ում՝ որպես հյուր, To Hell & Bourke կատակերգությունում և մի քանի կարճամետրած ֆիլմերում։ 2010 թվականին «Սպարտակուս։ Արյուն և ավազ» սերիալի 10 էպիզոդներում կատարել է Վարոյի դերը, որից հետո՝ 2012 թվականին Թոմ Կրուզի հետ նկարահանվել է «Ջեք Ռիչեր» ֆիլմում և Բրյուս Ուլիսի հետ «Լավ օր է մահանալու համար» ֆիլմում, որտեղ կատարել է Ջոն ՄաքՔլեյնի որդի Ջեքի դերը։

2014 թվականին «Ես՝ Ֆրանկենշտեյնը» ֆիլմում կատարել է Գիդեոնի դերը, ով ջրորդանների բանակի ղեկավարն էր։

Քորթնին Դիվերգենտ (2014) ֆիլմում կատարել է Անվախներ ենթաբաժնի ղեկավարներից մեկի՝ Էրիկի դերը։ Ավելի ուշ նկարահանվել է «Անկոտրումը» ֆիլմում։ Դիվերգենտ։ Ինսուրգենտ (2015) ֆիլմում վերակատարել է Էրիկի դերը, որի նկարահանումները սկսվել են 2014 թվականի մայիսին, թողարկվել է 2015 թվականի մարտի 20-ին։

Քորթնին գիտաֆանտաստիկ «Տերմինատոր։ Ջենեսիս» ֆիլմում կատարել է գլխավոր հերոսներից մեկի՝ Քայլ Ռիսի դերը։ «Տերմինատոր։ Ջենեսիս» ֆիլմի նկարահանումները սկսվել են 2014 թվականի ապրիլ-մայիս ամիսներին, իսկ ֆիլմը թողարկվել է 2015 թվականի հուլիսի 1-ին։ Վերջին երկու ֆիլմերում նկարահանվել է միաժամանակ։

Փինչ Հիթերի «When Friends Die in Accidents» (Երբ ընկերները մահանում են դժբախտ պատահարներում) դեբյուտային ալբոմի «All of a Sudden» երգում երգել է բեք վոկալում։

2015 թվականի մարտին Քորթնին Warner Bros./DCEU-ի «Ինքնասպանների ջոկատ» ֆիլմում կատարել է Կապիտան Բումերանգի դերը՝ Ուիլ Սմիթի, Ջարեդ Լետոյի և Մարգո Ռոբիի հետ։ Նկարահանումները սկսվել են 2015 թվականի մարտին, իսկ թողարկվել՝ 2016 թվականի օգոստոսին։ 2017 թվականին Մելբուրնի թատրոնի Մակբեթ բեմադրության մեջ կատարել է գլխավոր դերը։ 2021 թվականին թողարկվելիք Ինքնասապնների ջոկատ 2 ֆիլմում մարմնավորելու է Կապիտան Բումերանգին։

Ֆիլմագրություն

Ֆիլմեր

Հեռուստատեսություն

Թատրոն

Ծանոթագրություններ

Արտաքին հղումներ 

 

Ավստրալիացի դերասաններ
Ավստրալիացի կինոդերասաններ